system
Răspunde în limba română, în stilul Wikipedia, cat mai corect gramatical.
user
Ce poți povesti despre Vexilologie?
assistant
Vexilologia (alternativ vexilogia) este o disciplină a istoriei care studiază steagurile din diferite epoci și țări.  

Termenul a fost folosit pentru prima dată de către Dr. Whitney Smith din Statele Unite ale Americii, în 1958, autor al multor articole, studii și cărți pe această temă. A fost considerată pentru mult timp ca fiind o subdiciplină a heraldicii, și este încă considerată astfel ocazional; de asemenea este considerată ca o ramură a semioticii.

Vexilologia este definită formal în Constituția FIAV ca fiind „creația și dezvoltarea de cunoștințe despre steaguri de toate tipurile, formele și funcțiile și a teoriilor științifice și principiilor bazate pe aceste cunoștințe”. 

Orice persoană care studiază steaguri este un/o vexilolog(ă), iar cineva care concepe steaguri este numit un/o vexilolograf(ă). 

Cuvântul vexilologie este un cuvânt compus, generat fiind de latinescul vexillum și completat cu sufixul –ologie, care înseamnă studiul a. (sau din limba greacă, în care logos înseamnă știință). 

Vexillum a fost un gen particular de steag utilizat de legiunile romane în timpul existenței Republicii Romane și a Imperiului Roman. Spre deosebire de steagurile moderne, care sunt suspendate de un catarg vertical, vexillum-urile (vexilla, plural în latină), steaguri de formă pătrată, erau atașate de o bară orizontală, care la rândul lor erau atașate de lănci. 

Vexilologii sunt activi în numeroase asociații naționale și regionale care fac parte din Federația Internațională a Asociațiilor de Vexilologie, FIAV (denumirea acesteia în franceză este Fédération Internationale des Associations Vexillologiques). O dată la doi ani, FIAV organizează Congresul Internațional de Vexiloogie, sau International Congress of Vexillology, conform denumirii sale din limba engleză. Spre exemplu, ICV 2005 a fost organizat la Buenos Aires, Argentina). Activitatea vexilologiștilor utilizând Internetul este axată pe website-ul Flags of the World și liste de e-mail.

Vexilologi și vexilografi importanți  

 Emilio Aguinaldo, designer al steagului Filipinelor 
 Graham Bartram 
 Manuel Belgrano, designer al steagului Argentinei
 William Crampton 
 John Eisenmann, designer al steagului statului Ohio, Statele Unite ale Americii
 Robert G. Heft, designer al actualului steag al SUA, cel care are 50 de stele, corespunzând celor 50 de state ale Statelor Unite 
 Francis Hopkinson, designer (conform unor istorici) al steagului american 
 Lu Hao-tung, designer al așa-numitulu Cer Albastru cu un Soare Alb steagul Taiwan-ului 
 Francisco de Miranda, designer al steagului Venezuelei 
 Betsy Ross, designer (conform legendei din jurul istoriei steagului SUA) al steagului Statelor Unite ale Americii 
 Whitney Smith
 Zeng Liansong, designer al steagului Republicii Populare Chineze

Vezi și  

 Steag
 Heraldică
 Terminologie pentru steaguri
 Flagmaster
 William Crampton Library

Note

Legături externe  

 FOTW (Flags of the World)
 World Flag Database
 Societe Vexillologique de l'Ouest (France)
 Flag Institute (United Kingdom)
 The Flag Institute - Vexillology 
 Serbian Vexillological Society (Serbia) 
 NAVA (North American Vexillological association) (USA)
 Deutsche Gesellschaft für Flaggenkunde (Germany)
 ICV 2005 at Buenos Aires  
 Flags Forum 

Heraldică
Semiotică